PMIndiaData/PMIndiaSum huggingface dataset:
প্রগতিগী থোংদা প্রধান মন্ত্রীনা ৱারী শানখ্রে

চাউখৎলক্লিবা জিলাশিংদা নহা ওইরিবা ওফিসরশিং থমসি; চাউখৎলক্লিবা জিলাশিং লৈবাক্কী চাংচৎতা পুখৎলক্নবা অকক্নবা মতম অমা থমসি: প্রধান মন্ত্রী, লৌউ-শিংউগী পোৎথোকশিং য়োকখৎনবা পুথোক-পুশিনগী ই-মোদেল অমা শেম্ননবা ত্রান্সপোর্ত অমসুং লৌউ-শিংউ মন্ত্রালয়না পুন্না থবক তৌমিন্নগদবনি: প্রধান মন্ত্রী, চরু মৈ থাবা লেপ্নবা লৌউ-শিংউ মন্ত্রালয়না পঞ্জাব, হরিয়ানা অমসুং য়ু.পি.গী লৌমীশিংদা খুৎশু-খুৎলাইশিং য়েন্থোক্কদবনি: প্রধান মন্ত্রী আই.সি.তি.দা য়ুম্ফম ওইবা মল্তি-মোদেল প্লেতফোর্ম প্রো-এক্তিব গভর্নান্স এন্দ তাইমলী ইম্প্লিমেন্তেসন-প্রগতিগী খুৎথাংদা ৩১শুবা উনবা ঙসি প্রধান মন্ত্রী নরেন্দ্র মোদীনা চেয়র লৌদুনা পাংথোকখ্রে। মমাংগী প্রগতিগী মীফমশিংদা লুপা ক্রোর লাখ ১২.১৫গী অপুনবা প্রোজেক্ত ২৬৫, স্কিম ৪৭ অমসুং হিরম ১৭গী মরী লৈনবা খুদোংচাদবশিং অমুক হন্না য়েংশিনখি। ঙসিগী প্রগতিগী মীফমদা রাজ্য ১৬ অমসুং য়ুনিয়ন তেরিতোরী জে. অমসুং কে.গী লুপা ক্রোর ৬১,০০০গী প্রোজেক্ত ৯ অমুক হন্না য়েংশিনখি। মপানদা থবক তৌরিবা ভারত মচাশিংগী অৱাবশিং, লৈবাক্কী লৌউ-শিংউগী কৈথেল অমসুং এস্পিরেস্নেল দিস্ত্রিক্ত প্রোগ্রামগী মতাংদা ৱা খন্নখি। অনীংবশিং থুংহনবা এস্পিরেস্নেল দিস্ত্রিক্ত প্রোগ্রাম অমুক হন্না য়েংশিন্দুনা প্রধান মন্ত্রীদা দাশবোর্দতা য়ুম্ফম ওইবা ইন্দিকেতর ৪৯গী মতাংদা খঙহনখি। মচি ওইবা চীঞ্জাক্কী ফিবম ফগৎলকপগী ইন্দিকেতরশিং ফিবম ফগৎলকপা উখি। য়ু.পি.গী জিলা খরা ফিবম ফগৎলকপা মীফম অদুনা খঙজিনখি। ত্রাইবেল অঙাংশিংগী লাইরিক তম্বা অমসুং হকশেলগী মতাংদা মরুওইবা মীৎয়েং চংনবা প্রধান মন্ত্রীনা থমখি। চাউখৎত্রিবা জিলাশিং ফিবম ফগৎলক্নবা অকক্নবা মতম অমা থম্বগী তঙাইফদবা অদু মহাক্না থমখি। নহা ওইরবা ওফিসরশিং এস্পিরেস্নেল দিস্ত্রিক্তশিংদা থানবা মহাক্না তকশিনখি। লৌউ-শিংউ অমসুং মসিগা মরী লৈনবা থবকশিং মমল হেন্না য়োনবদা মতেং পাংনবা নেস্নেল লৌউ-শিংউ মার্কেত প্লেতফোর্ম ফগৎলকপগী মতাংদা প্রধান মন্ত্রীদা পাউদমখি। ই-পেমেন্তশিংনা হৌজিক লৌমীশিংগী একাউন্তশিংদা হকথেংননা শেল হাপচিল্লে। জে. অমসুং কে.দা ই-মন্দী অনি শেমগৎপগী থবকশিং য়েংশিনখি। লৌউ-শিংউগী পোৎথোকশিং রাজ্য অমদগী রাজ্য অমদা পুনবা অনৌবা নমুনা অমা শেমগৎনবা ত্রান্সপোর্ত মন্ত্রালয় অমসুং লৌউ-শিংউ মন্ত্রালয় অনিগী মরক্তা পুন্না থবক তৌনবা প্রধান মন্ত্রীনা খঙহনখি। চরু মৈ থাবগী মতাংদা য়ু.পি., পঞ্জাব অমসুং হরিয়ানাগী লৌমিশিংদা অসিগুম্বা অসি থোক্তনবা খুৎলায়শিং য়েন্থোক্নবা প্রধান মন্ত্রীনা লৌউ-শিংউ মন্ত্রালয়দা খঙহনখি। লম্বী-থোং শেমগৎপা কাত্রা-বানিহাল রেলৱে লাইন শেমগৎপগী থবক প্রধান মন্ত্রীনা অমুক হন্না য়েংশিনখি। প্রোজেক্ত অসি মথং চহিদা লোইশিন্নবা মহাক্না অকনবা য়াথং পীখি। আইজোল-তুপাং হায়ৱেজ প্রোজেক্তকী ফিবমসু খন্নখি। প্রধান মন্ত্রীনা হায়খি দিল্লী-মেরুত এক্সপ্রেসৱে অসি ২০২০ মে ফাওবগী মনুংদা লোইশিনগদবনি। মথৌ তাবা ইনর্জী ফংহনবা রেনুএবল ইনর্জী মরাংকাইনা ফংবা রাজ্য ৮ হায়বদি তমিল নাদু, রাজস্থান, আন্ধ্র প্রদেশ, কর্নাতক, হিমাচল প্রদেশ, গুজরাত, মহারাস্ত্রা অমসুং মৈধ্য প্রদেশকী ওইবা ত্রান্সমিসন লাইন শেমগৎনবা প্রধান মন্ত্রীনা খন্নখি। সোলর অমসুং ৱিন্দ পৱার কম্পেনীশিংনা অনৌবা প্রোজেক্তশিং লিংখৎপদা থেংনরিবা খুদোংচাদবশিংগী মতাংদা প্রধান মন্ত্রীনা হংখি। ভেমাগীরিগী ৱাংমদা ত্রান্সমিসন সিস্তেম ফগৎহনবগীদমক কর্নাতক অমসুং আন্ধ্র প্রদেশ সরকারশিং প্রধান মন্ত্রীনা থাগৎখি।
প্রধান মন্ত্রীনা জাতিগী শান্ন-খোৎনবগী নুমিত্তা শান্নববু পামজবশিংগী মফমদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা শান্নববু পামজবশিংগী মফমদা জাতিগী শান্ন-খোৎনবগী নুমিৎনা লাকপদা য়াইফ-পাউজেল পীখ্রে। প্রধান মন্ত্রীনা হায়খি, “শান্নববু পামজবশিংগী মফমদা জাতিগী শান্ন-খোৎনবগী নুমিৎনা লাকপদা য়াইফ-পাউজেল পীজরি। হোকীগী অফাওবা শান্নরোই ধ্যান চন্দজীগী মফমদা মহাক্কী মপোক নুমিৎ অসিদা ঐনা শ্রদ্ধাঞ্জলি কৎচরি। ঐনা মীয়ামদা খঙহঞ্জরি মদুদি মশা-মউ ফবা ভারত অমা শেম্নবা হোৎনবদা মরু ওইবা থৌদাং য়াগদবা শান্ন-খোৎনবদা অমদি হকচাং ফবগা মরি লৈনবা থবক-থৌরমশিংদা মরুওইবা পান্দম থম্বীয়ু। শান্ন-খোৎনবগী তোঙান তোঙানবা ইভেন্তশিংদা ভারতকী মহুৎ শিন্দুনা শরুক য়াখিবা পুম্নমক্কী মফমদা ঐনা সেলুৎ পীজরি। মখোয়গী হোৎনবা কনবা অমদি অচেৎপা ৱাশক অদুনা মরু ওইবা মাই পাকপা কয়া পুরক্লিবনি। চহি অসি শান্নবগী তাইবংগীদমক্তা য়াম্না মরু ওইবা চহি অমনি মরমদি ভারতকী শান্নরোইশিংনা এশিয়ন গেম্স ২০১৮ অমসুং কমনৱেল্থ গেম্স য়াওনা তোঙান তোঙানবা ইভেন্তশিংদা হেন্না ফজবা মতিক উৎখি।”
পরিক্ষা পে চর্চাদা মীয়াম্না থৱাই য়াওবা অসিদা পি.এম.না থাগৎপা ফোঙদোকখ্রে

প্রধান মন্ত্রী শ্রী নরেন্দ্র মোদীনা চহি অসিগী পরিক্ষা পে চর্চাদা মমল য়াম্লবা ৱাখল্লোনশিং শিয়র তৌবীরকখিবা মীওই লাখ কয়াগী থৱাই য়াওবা অদুবু থাগৎপা ফোঙদোকখ্রে। মহাক্না পরিক্ষা পে চর্চাদা শরুক তমখিবা মহৈরোয়শিং, মমা-মপাশিং অমসুং ওজাশিংদা থাগৎপা ফোঙদোকখ্রে। ত্বীৎ অমদা প্রধান মন্ত্রীনা হায়; “চহি অসিগী পরিক্ষা পে চর্চা অসিদা মীয়াম্না অঙকপা ফংনা থৱাই য়াওবা উৎলি। মীওই লাখ কয়ানা মখোয়গী মমল য়াম্লবা ৱাখল্লোনশিং অমসুং অৱা-নুংঙাইশিং শিয়র তৌরকখি। শরুক তম্লকখিবা মহৈরোয়শিং, মমা-মপাশিং অমসুং ওজাশিংবু ঐহাক্না থাগৎপা ফোঙদোকচরি। এপ্রিল ১গী প্রোগ্রাম অসিগীদমক খৌরাংনা ঙাইজরি”।
প্রধান মন্ত্রীনা জপানগী অনৌবা প্রধান মন্ত্রী, ঐচ.ই. কিশিদা ফুমিওদা থাগৎ-ৱাহৈ ফোংদোকখ্রে

প্রধান মন্ত্রী, শ্রী নরেন্দ্র মোদীনা ঐচ.ই. কিশিদা ফুমিওদা মহাকপু জপানগী প্রধান মন্ত্রী ওইনা খনখিবদা থাগৎ-ৱাহৈ ফোংদোকখ্রে। প্রধান মন্ত্রীনা ত্বীত অমদা অসুম্না হায়খিঃ “জপানগী অনৌবা প্রধান মন্ত্রী, ঐচ.ই. কিশিদা ফুমিওবু থাগৎপগা লোয়ননা য়াইফ পাউজেল পীজরি। ভারত-জপান স্পেসিএল স্ত্রেতজিক অমসুং গ্লোবেল পার্ত্নরশিপ মখা তানা মপাঙ্গল লৈহন্নবা অমসুং ঐখোয়গী লমদম অমসুং অতোপ্পশিংদা শান্তি লৈনা নুংঙাই য়াইফনা লৈবা হেনগৎহন্নবা মহাক্কা পুন্না থবক তৌমিন্ননবা শেম শারি”।
প্রধানমন্ত্রীনা স্বচ্ছতা শ্রমদান পাংথোকখ্রে, পশুধন আরোগ্য মেলাদা চৎখ্রে, বারাণাসীগী শহনশাহপুরদা পাংথোকপা মীফম অমদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি বারাণসীগী শহনশাহপুর খুঙ্গংদা ত্বিন পিৎ তোইলেৎ অমা শানবগীদমক শ্রমধন পাংথোকখ্রে। মহাক্না খুঙ্গং অদুদা লমহাংদা মাংশিনবা তোক্ননবা ফিরেপ লৌরিবা মীওইশিংগী ৱারি শান্নখ্রে। মহাক্না “ইজ্জৎ ঘর” কৌবা মখোয়গী অমাংশঙগী অনৌবা খোংথাং পাংইখৎপগীদমক থাগৎপা ফোংদোকখি। প্রধানমন্ত্রীনা খুঙ্গংদা পাংথোকপা পশুধন আরোগ্য মেলাদা চৎখি। মঙোন্দা মফম অদুদা পাইখৎলিবা হকশেল অমসুং লায়েং পাথাপকী তোঙান-তোঙানবা থবক-থৌরমশিংগী মতাংদা খঙহনখি। মসিদা শা-শণগী সর্জরী অমসুং অল্ত্রাসোনোগ্রাফীনচিংবা য়াওরি। থৌরম অদুদা য়াম্লবা মীয়াম অমদা ৱা ঙাংলদুনা প্রধানমন্ত্রীনা উত্তর প্রদেশকী মুখ্যমন্ত্রী, য়োগী অদিত্যনাথ অমসুং রাজ্য সরকারবু পশুধন আরোগ্য মেলা মাই পাক্না পাংথোকপগীদমক্তা থাগৎপা ফোংদোকখি। মহাক্না হায়খি মদুদি মসি রাজ্য অসিদা শা-শণ য়োকপগী লমদা কান্নবা পীরগদবা অনৌবা খোংথাং অমনি। মহাক্না হায়খি মদুদি শঙ্গোমগী পোৎথোক হেনগৎহনবনা মীয়ামদা শেনমিৎলোনগী কান্নবা ফংহনগনি। মহাক্না হায়খি মদুদি কোওপরেতিবশিংনা দায়রী সেক্তরদা হেন্না কান্নবা পুরকপা ঙমহনগনি মরমদি লৈবাক অসিগী অতৈ মফমশিংদসু ফিভম অসি ওইরি। মীয়াম্বু নুংঙাইহনবা অসি লৈঙাক্কী অহানবা মরু ওইবা থৌরাংনি হায়না ফোংদোক্লদুনা প্রধানমন্ত্রীনা ২০২২ ফাওবগী মনুংদা লৌমীশিংগী চাগা শরুক অনি হেনগৎহনবগী ৱাফম অদু নীংশিংখি। মহাক্না হায়খি মদুদি সোইল হেল্থ কার্দনা লৌমীশিংবু মরুওইবা মওংদা কান্নবা ফংহল্লি। মহাক্না হায়খি মদুদি ঐখোয় পুম্নমক্না ঐখোয়গী নীংতম লান্মীশিংনা মংজরম্বা ভারত অদু ফংবা ঙম্নবা হোৎনবদা ২০২২ ফাওবদা মতিক চাবা থৌদাং য়ামিন্নগদবনি। প্রধানমন্ত্রীনা হায়খি মদুদি “লুবা নানবা অসি ঐখোয়গী থৌদাংনি” হায়বা ৱাখল্লোন অসি ঐখোয় পুম্নমক্তা লৈহনগদবনি। মহাক্না হায়খি মদুদি মসিনা নুংঙাই-য়াইফবা অমসুং লাইরবশিংগী হকশেল ঙাক-শেন্নবগীদমক্তা শাংলবা লম্বী অমা পীরগনি। মহাক্না হায়খি মদুদি লুবা নানবা অসি মহাক্কীদি লাইনীংনি অমসুং তরু-তনানবা অসি লাইরবশিংগী সেবা তৌননবা থৌওং অমনি।
প্রধান মন্ত্রী লেহ, লদাখতা চৎখ্রে

প্রধান মন্ত্রী শ্রী নরেন্দ্র মোদী মহাক্কী নোংমগী ওইবা লেহ, জম্মু অমসুং শ্রীনগরগী খোংচৎতা ঙসি অহানবা ওইনা লদাখকী লেহদা থুংলখি। মফম অদুদা মহাক্না তোঙান তোঙানবা দিবেলপমেন্ত প্রোজেক্তশিং শঙ্গাখি/ উরেপ উয়ুং তমখি। থক থক নিকপা অইংবা মরক্তা মফম অদুদা তিল্লিবা মীয়াম্বু থাগৎপা ফোংদোক্লদুনা প্রধান মন্ত্রীনা হায়খি, “খুদোংচাদবা ফিভমদা লৈরিবা মীওইশিং অদুনা খুদোংচাদবা খুদিংমক মায়োক্নরি। ময়াম্না নুংশিবিবা অসিনা ঐহাকপু অকনবা থবক শুদুনা লৈনা চাওনা পুক্নিং থৌগৎলি। মহাক্না লদাখকী য়ুনিবর্সিতী শঙ্গাখি অমসুং হায়খি, “লদাখকী মীশিংগী চাদা ৪০দি নহা ওইরিবা মহৈরোইশিংনা ওইরি। লমদম অসিদা মতম কয়াগী মমাংদগী য়ুনিবর্সিতী অমগীদমক তক্নদুনা লাক্লি। য়ুনিবর্সিতী অসি হৌদোকপা অসিনা লদাখকী য়ুনিবর্সিতীগী দিমান্দ অদু মপুং ফাহল্লগনি।” য়ুনিবর্সিতী অসি লেহ, কারগিল, নুব্রা, জান্সকার, দ্রাস অমসুং খাল্তসিগী দিগ্রী কোলেজশিংগী মনুং চনবা অপুনবা য়ুনিবর্সিতী অমা ওইগনি অমদি মহৈরোইশিংগী খুদোংচানবগীদমক্তা লেহ অমসুং কার্গিলদা এদমিনিস্ত্রেতিব ওফিসশিং লৈগনি। প্রধান মন্ত্রীনা দাতাং খুঙ্গংগা নক্ননা দাহদা মেগা ৱাৎ ৯গী দাহ হাইদ্রোইলেক্ত্রিক প্রোজেক্ত অমসুং ২২০ কে.ভি. শ্রীনগর- অলুস্তেং- দ্রাস- কার্গিল- লেহ ত্রান্সমিসন সিস্তেম শঙ্গাখি। প্রোজেক্তশিং অসি শঙ্গারদুনা প্রধান মন্ত্রীনা হায়খি, “ঐখোয়না থেংথবগী চৎনবি অদু তুংওইনরম্লে।” মহাক্কী সরকারনা থাজবা পীরি মদুদি মহাক্না উরেপ উয়ুং তমখিবা প্রোজেক্ত খুদিংমক মহাক্না শঙ্গাগনি হায়না মহাক্না মখা তাখি। লদাখতা অনৌবা তুরিস্ত অমসুং ত্রেক্কিং রুৎ মঙা অমসু ঙসি হাংদোকখি। প্রধান মন্ত্রীনা হায়খি মদুদি সহর অমবু অমুক্তং ফজনা শম্নহনবদা পুন্সি অসি শেল থুমগী ফিভমদা ফগৎহল্লি। বিলাসপুর-মনালি-লেহ রেল লাইন অসি হেক লোইবগা দিল্লীদগী লেহফাওবগী অরাপ্পা হন্থরগনি হায়না মহাক্না মখা তাখি। প্রধান মন্ত্রীনা প্লেক মায়খুম হাংদোক্তুনা লেহগী কুশোক বকুলা রিম্পোচী (কে.বি.আর.) এয়ারপোর্তকী অনৌবা তর্মিনেলগীদমক উরেপ উয়ুং তমখি। অনৌবা তর্মিনেল অসিনা মোদর্ন এমিনিতীজ পুম্নমক্কা লোয়ননা মশিং থিঙমদবা পেসেঞ্জরশিং চৎথোক চৎশিন তৌহল্লগনি। মহাক্না মসিমসু হায়খি মদুদি প্রোজেক্তশিং অসিগী মহৈ ওইনা ইলেক্ত্রিসিতী হেন্না ফংহলগনি, কনেক্তিবিতী হেঙ্গৎহল্লগনি অমসুং লমদম অসিদা লমকোয়বা লাক্নবগী মরম ওইরগনি। মসিনা খুঙ্গং কয়াদা হেন্না ফবা মওংদা হিংনবগী খুদোংচাবসু ফংহল্লগনি। মসিদসু নত্তনা প্রোতেক্তেদ এরিয়া পর্মিৎকী মতমসু নুমীৎ ১৫দা হেঙ্গৎলে। হৌজিক্তি লমকোইবশিংনা লেহদা মতম শাংনা লৈথদুনা মখোয়গী খোংচৎকী নুঙাইবা অদু ফংবা ঙমহল্লগনি। প্রধান মন্ত্রীনা হায়খি মদুদি এল.এ.ঐচ.দি.সি. এক্ততা অহোংবা খরা পুরক্লে অমদি চাদিংগা মরী লৈননা অহেনবা শক্তিশিং কাউন্সিলদা পীখ্রে। হৌজিক্তি রিজন অসিগী চাওখৎ থৌরাংগীদমক থাখিবা শেনফম অদু ওতোনোমস কাউন্সিলনা রিলিজ তৌরে হায়না মহাক্না মখা তাখি। ইন্তরিম বজেৎকী মতাংদা প্রধান মন্ত্রীনা হায়খি মদুদি সেদুল ত্রাইবকী য়াইফনবগীদমক এলোকেসন চাদা ৩০ অমসুং সেদুল কাস্তকী দিবেলপমেন্তকীদমক চাওরাক্না চাদা ৩৫ হেঙ্গৎলে।
প্রধান মন্ত্রীনা শক্নাইরবা সংস্কৃত স্কোলর, পন্দিৎ রেৱা প্রসাদ দ্বিবেদীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা সংস্কৃত স্কোলর, পন্দিৎ রেৱা প্রসাদনা লৈখিদবদা থমোই শোক্না নুংঙাইতবা ফোঙদোকখ্রে। প্রধান মন্ত্রীনা মহাক্কী ত্বীৎ অমদা অসুম্না ফোঙদোকখি, “শক্নাইরবা সংস্কৃত স্কোলর, বিভুতী মহামহোপাধ্যাই পন্দিৎ রেৱা প্রসাদ দ্বিবেদীনা লৈখিদবনা থৱাই য়াম্না ৱাহল্লে। মহাক্না সহিত্য অমসুং মহৈ-তম্বগী মওং কয়া হৌদোক্লমখি। মহাক্না লৈখিদবা অসি খুন্নাই অসিগী মাঙজবনি। পুংফম অসিদা মহাক্কী ইমুং-মনুং অমসুং পামজবা মীওইশিংগী অৱাবদা শরুক য়ারি। ওম শান্তি”।
দা. রাম মনোহর লোহিয়াগী মপোক কুমওনগী থৌরমদা প্রধান মন্ত্রীনা মফমদা ইকায় খুম্নবা উৎখ্রে

দা. রাম মনোহর লোহিয়াগী মপোক কুমওনগী থৌরমদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে । প্রধান মন্ত্রীনা হায়খি, “দা. রাম মনোহর লোহিয়া অসি ভারতকী ২০শুবা চহিচাগী খ্বাইদগী থোইদোক হেন্দোকপা মীশকশিংগী মরক্তা অমনি। মহাক্কী মমল য়াম্লবা ৱাখল্লোনশিং অদুনা সোসিও-পোলিতিকেলগী ৱাফমশিংদা মখা তানা মওং মতৌ পীরি। দা. লোহিয়াগী জয়েন্তিনা লাকপদা মফমদা ঐহাক্না খুরুমজরি।”
প্রধান মন্ত্রীনা আম আদমী পার্তীদা নুংঙাইবা ফোংদোকখ্রে

দিল্লী এসেমব্লী মীখলদা মায় পাকলকপগীদমক প্রধান মন্ত্রী শ্রী নরেন্দ্র মোদীনা আম আদমী পার্তী অমসুং শ্রী অর্বিন্দ কেজরিৱালগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “দিল্লী এসেমব্লী মীখলদা মায় পাকলকপগীদমক আম আদমী পার্তী অমসুং শ্রী অর্বিন্দ কেজরিৱালজীগী মফমদা নুংঙাইবা ফোংদোকচরি। দিল্লীগী প্রজাগী এস্পিরেসনশিং মপুং ফাহনবদা মখোয়বু য়াইফ-পাউজেল পীজরি।”
রিয়াধতা প্রধান মন্ত্রী অমসুং জোরদানগী নিংথৌ উনখ্রে

সাউদি অরাবিয়াগী রিয়াধতা ফিউচর ইনভেস্তমেন্ত ইনিসিয়েতিব (এফ আই আই)গী নাকলদা ঙসি প্রধান মন্ত্রী শ্রী নরেন্দ্র মোদীনা জোরদানগী নিংথৌ অবদুল্লাহ সেকেন্দ বিন অল-হুসেন উনখি। ২০১৮গী ফেবুৱারী ২৭-মার্চ ০১দা নিংথৌনা ভারত্ত লাক্লম্বা খোঙচৎ মনুংদা খুৎয়েক পীনখিবা এম ও য়ুশিং অমসুং য়ানচেশিংগী মতাং য়াওনা নাকল অনিগী মরিশিং ফগৎহন্নবা ৱাফম কয়া লুচিংবা অনিনা খন্নখি।মখোয়না মিদল ইস্ততা শান্তি থম্নবা থৌরাং অমসুং অতৈ চাউখৎ-থৌরাংগী ৱাফমশিং খন্নখি। লুচিংবা অনিমক্না তেরোরিজম থেংন্নবা মতেং পীন্নবা খন্নখি। নিংশিংবা থোক্ত্রিঙৈ মতমদগী ভারত অমসুং জোরদানগী মরক্ত পুৱারী, নাৎ অমসুং মীওইবগী মরি লৈনদুনা লাক্লে। প্রধান মন্ত্রীগী জোরদান খোঙচৎ অমসুং ২০১৮দা নিংথৌনা ভারত্ত লাক্লম্বা অসিনা নাকল অনিগী, লমদম অসিগী অমসুং মালেমগী ওইবা ৱাফমশিংদা লৈবাক অমনা অমবু থাজবা অমসুং ইকায়খুম্নবা থম্নবা অদু উৎলে।
মন্ত্রীমন্দলনা কম্পত্রোলর এন্দ ওদিতর জেনরেল ওফ ইন্দিয়াগী ওফিসতা দিপুতী কম্পত্রোলর অমসুং ওদিতর জেনরেলগী ফম অমা শেমবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কম্পত্রোলর এন্দ ওদিতর জেনরেল ওফ ইন্দিয়াগী ওফিসতা তলবকী থাক–১৭তা দিপুতী কম্পত্রোলর অমসুং ওদিতর জেনরেল (কোওর্দিনেসন, কম্যুনিকেশন অমসুং ইনফোর্মেশন সিস্তেম)গী ফম অমা শেমবদা অয়াবা পীখ্রে। দিপুতী কম্পত্রোলর অমসুং ওদিতর জেনরেল অসিনা রাজ্যগী ওদিৎশিং, তেলিকম্যুনিকেশনগী ওদিৎকী মরক্তা কোওর্দিনেসন অমসুং ইন্দিয়ন ওদিৎ & একাউন্ত দিপার্তমেন্ত (আই.এ. & এ.দি.)কী মনুংদা তোঙান তোঙানবা ইনফোর্মেশন সিস্তেম (আই.এস.) ইনিসিয়েতিবশিং কোওর্দিনেৎ তৌবদা মিৎয়েং থমগনি। ফম অসি শেমগৎপদা চাউরাক্না লুপা লাখ ২১গী শেনফম চাদিং তৌগনি।
ইস্তর্ন ইকনোমিক ফোরম ২০২২গী প্লেনরী সেসন্দা প্রধান মন্ত্রী, শ্রী নরেন্দ্র মোদীনা থমখিবা ৱারোলগী মনিপুরি ৱাহন্থোক

য়োর এক্সিলেন্সী, রাস্ত্রপতি পুতিন, অথোইবা মীথুংলেনশিং, খুরুমজরি! ব্লাদিবোস্তোক্তা পাঙথোকপা তরেৎশুবা ইস্তর্ন ইকনোমিক ফোরমদা ঐহাক্না অদোমগা লোয়ননা ভর্চুএল ওইনা কন্নেক্ত তৌবগী খুদোংচাবা ফংজবদা য়াম্না নুংঙাই। থা অসি ব্লাদিবোস্তোক্তা কান্সুলেৎ ওফ ইন্দিয়া লিংখৎখিবগী ৩০শুবা কুমওন তারি। ভারতনা সহর অসিদা কন্সুলেৎ হাংখিবা অহানবা লৈবাক ওইখি। অমসুং মসিগী মতুংদগী সহর অসিদা ঐখোয়গী মরীদা মাইপাকপগী পন্দুপ কয়া উবা ফংজখি। মরুপশিং, ২০১৫দা লিংখৎখিবা ফোরম অসি ঙসিদি রসিয়ন ফার ইস্তকী চাউখৎ-থৌরাংদা ইন্তর্নেস্নেল কোওপরেসনগীদমক অচৌবা গ্লোবেল ফোরম অমা ওইরে। মসিগীদমক ঐহাক্না রাস্ত্রপতি পুতিনগী বিজনবু থাগৎলি অমসুং মঙোন্দা নুংঙাইবসু ফোঙদোকচরি। ২০১৯দা ঐহাক্না ফোরম অসিদা শরুক য়াবগী খুদোংচাবা ফংজখি। মতম অদুদা ঐখোয়না ভারতকী “এক্ত ফার-ইস্ত” পোলিসী লাউথোকখি। অমসুং মসিগী মহৈ ওইনা ভারতকা রসিয়ন ফার ইস্তকী মরক্তা পীনরিবা কোওপরেসন অসি লম কয়াদা হেনগৎলকখি। ঙসি পোলিসী অসিনা ভারত অমসুং রসিয়াগী “স্পেসিএল এন্দ প্রিবিলেজ স্ত্রেতেজিক পার্তনরশিপ”কী মরু ওইবা য়ুম্বী অমা ওইরকখি। মরুপশিং, ঐখোয়না ইন্তর্নেস্নেল নোর্থ-সাউথ কোরিদোর, চেন্নাই-ব্লাদিবোস্তোক মেরিতাইম কোরিদোর নত্ত্রগা নোর্দন সী রুতকী মতাংদা ৱারী শাবদা কন্নেক্তিবিতীনা তুংলমচৎতা ঐখোয়গী মরীশিং খুমাং চাউশিনহনবদা মরু ওইবা থৌদাং লৌরগনি। ভারতনা আর্তিক্কী সমস্যাশিংগী মতাংদা রসিয়াগা লোয়ননা লৈরিবা পার্তনরশিপ অসি মপাঙ্গল কনখৎহনবা পাম্মি। ইনর্জীগী লমদা কোওপরেসন পীনবা য়াবগী অচৌবা মতিক-ময়াই লৈ। ইনর্জীগা লোয়ননা ভারতনা ফার্মা অমসুং দাইমোন্দসকী লমশিংদা রসিয়ন ফার ইস্ততা চাউনা ইনভেস্তমেন্তশিং তৌখি। কোকিং কোল সপ্লাই তৌবগী খুত্থাংদা রসিয়ানা ভারতকী স্তীল ইন্দস্ত্রীগীদমক মরু ওইবা পার্তনর অমা ওইবা য়াগনি। ভারতকী তেলেন্তনা মালেমগী চাউখৎলবা লমদম কয়াগী চাউখৎ-থৌরাংদা শরুক তমখি। ঐহাক্না থাজৈ মদুদি ভারত মচাশিংগী তেলেন্ত অমসুং প্রোফেস্নেলিজম অসিনা রসিয়ন ফার ইস্ততা খোঙজেল য়াংনা চাউখৎপা পুরকপা ঙমগনি। মরুপশিং, ভারতকী অরিবা ৱারোল “বসুধৈব কুতুম্বকম” অসিনা ঐখোয়দা মালেম অসি ইমুং-মনুং অমগুম্না উনবা তাকপীখি। ঙসিগী গ্লোবেলাইজ ওইরবা মালেম অসিদা মালেমগী শরুক অমদা থোকপা থৌদোক্না মালেম পুম্বদা শাফু পীরি। য়ুক্রেনগী লান অমসুং কোবিদ লাইচৎ অসিনা গ্লোবেল সপ্লাই চেনশিংদা চাউনা শাফু পীখি। চেং-হৱাই, হার অমসুং ফ্যুলগী অৱাৎপশিং লৈবা অসিনা চাউখৎলক্লিবা লৈবাকশিংগী অচৌবা সমস্যা ওইরি। য়ুক্রেনগী লান হৌখিবদগী হৌনা ঐখোয়না দিপ্লোমেসী অমসুং দাইলোগকী লম্বেলদা চৎপা মথৌ তাই হায়না ফোঙদোক্তুনা লাকখি। ঐখোয়না লান অসি লোইশিন্নবা শান্তি ওইবা খোঙথাং পুম্নমক শৌগৎলি। হীরম অসিদা ঐখোয়না সিরিএলশিং অমসুং হারশিং শাফনা এক্সপোর্ত তৌনবগা মরী লৈনবা অনৌবা য়ান্ন-ৱারোলবু তরাম্না ওকই। ঐহাক্না ফোরম অসিদা ৱা ঙাংনবগী খুদোংচাবা পীবীবগীদমক ঐহাক্না রাস্ত্রপতি পুতিনবু অমুক হন্না থাগৎচরি। অমসুং ফোরম অসিদা শরুক য়ারিবা পুম্নমক্তা ঐহাক্না খুরুমজরি। হন্না-হন্না থাগৎচরি! খঙহঞ্জবা: মসি প্রধান মন্ত্রীনা পাউমীশিংদা থমখিবা ৱারোলগী চাউরাকপা ৱাহন্থোক্নি। তশেংবা ৱারোলদি হিন্দীদা পীখি।
পি.এম.না ওগস্ত ১৭তা তোকিও ২০২০ পেরালিম্পিক গেম্সকী ভারতমচা কন্তিঞ্জেন্তগা লোয়ননা উনগনি

প্রধান মন্ত্রী শ্রী নরেন্দ্র মোদীনা ওগস্ত ১৭তা তোকিও ২০২০ পেরালিম্পিক গেম্সকী ভারতমচা পেরা-এথলেৎ কন্তিঞ্জেন্তগা লোয়ননা ভিদিও কনফরেন্সকী খুৎথাংদা উনগনি। মশান্ন ৯গী পেরা-এথলেৎ ৫৪না তোকিওদা লৈবাক অসিগী ওইনা শরুক য়াগনি। হায়রিবা অসি পেরালিম্পিক গেম্সকী ওইনা ভারতকী হৌজিক ফাওবদা খ্বায়দগী চাউবা কন্তিঞ্জেন্তনি। কেন্দ্রগী শান্ন-খোৎনবগী মন্ত্রীসু উনবা অসিদা শরুক য়াগনি।
গবর্নরশিগী কনফরেন্সকী হৌদোকপগী সেসনদা প্রধানমন্ত্রীগী ৱারোল

প্রধানমন্ত্রী শ্রী নরেন্দ্র মোদীনা ঙসি রাষ্ট্রপতি ভবনদা গবর্নরশিগী কনফরেন্সকী হৌদোকপগী সেসনদা ৱা ঙাংখ্রে । মহাক্না ওবজার্ব তৌখি মদুদি কন্সতিট্যুসনবু শেংনা তেংবাংলিঙৈ মতমদা, গবর্নর পুম্নমক্না সোসাইতিদা অহোংবা পুরক্নবগীদমক কেতালাইতিক এজেন্তশিং ওইরকপা য়াই । ২০২২দা ন্যু ইন্দিয়াগী তার্গেত অদু পল্লদুনা, প্রধানমন্ত্রীনা কন্না হায়খি মদুদি মসি প্রজানা পাংথোক্লবা মতমদদা ফংবা ঙমগনি । মসিগী মনুং চন্না ছাত্রশিং অমসুং ওজাশিংগা মতম শাংনা লোইননবা মহাক্না গবর্নরশিংগী পুক্নিং থৌগৎখি । হন্দক্তা কেন্দ্র সরকারনা শিন্দুনা পাংথোকখিবা হেক্কাথোন অদুগী খুদম পিরদুনা, মদুদা ছাত্রশিংনা মখল মখা য়াম্লবা প্রোব্লেমশিংদা তেক্নোলোজী সোলুসনশিং প্রপোজ তৌখিবা, য়ুনিবর্সিতীশিংনা ইনোভেসনগী সেন্তরশিং ওইরক্কনি হায়না মহাক্না হায়খি । চপ মান্নবা হিরমদা মহাক্না হায়খি মদুদি রাজ্য খুদিংগী নহাশিংনা শান্ন খোৎনবদা মীৎয়েং থমগদবনি । স্বচতা নত্রগা লু নানবগী খুদমদা লুচিংনবা মহাক্না গবর্নরশিগী পুক্নিং থৌগৎখি । ২০১৯দা মহাত্মা গান্ধীগী ১৫০ শুবা মপোক কুমোন পাংথোক্কদৌরিবা অসি ঐখোয়না ওপন দেফিকেসন ফ্রি ইন্দিয়াগী মায়কৈদা থবক তৌবনা ইন্সপিরেসনগী সোর্স অমনি হায়না মহাক্না ফোংদোকখি । প্রধানমন্ত্রীনা হায়খি মদুদি হরাও কুমহৈ অমসুং এনিবর্সেরিশিংনা অহোংবা পুরকপগী খোঞ্জংদা অচৌবা মোতিবেতর অমসুং ইনরজাইজরশিং ওইগনি । মহাক্না হায়খি মদুদি গবর্নরশিংনা বেঙ্কশিংবু মুদ্রাগী মখাদা অখন্ননা নবেম্বর ২৬ কন্সতিট্যুসন নুমীৎ অমসুং দিসেম্বর ৬ অম্বেকর মহাপরিনির্বানা দিবসকী মতমগী মরক্তা ত্রাইবেলশিং, দলিতশিং অমসুং নুপীশিংদা লোন পিহন্নবা মোতিবেতশু তৌগদবনি । প্রধানমন্ত্রীনা য়ুনিয়ন তেরিতোরিশিংগী লেফতিনেন্ত গবর্নরশিংবু সোলর ইনর্জী, দিবিতি, অমসুং য়ুনিয়ন তেরিতোরিশিংবু কেরোসিন ফ্রি ওইহনবা অসিগুম্বা লমশিংদা মখোয়গী বেস্ত প্রেক্তিসশিং এদোপ্ত তৌনবা পুক্নিং থৌগৎখি । মসিগী এচিবমেন্তশিং অসি অথুবা মতমদা য়ুনিয়ন তেরিতোরি পুম্নমক্তা এক্সতেন্দ তৌনবা মহাক্না হায়খি ।
মন্ত্রীমন্দলনা i) দামন অমসুং দ্যু সিভিল কোর্তস (এমেন্দমেন্ত) রেগুলেসন, ২০১৯

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কন্সতিত্যুসনগী আর্তিকল ২৪০গী মখাদা দামন অমসুং দ্যু সিভিল কোর্তস (এমেন্দমেন্ত) রেগুলেসন, ২০১৯ অমসুং দদ্রা অমসুং নগর হভেলী (সিভিল কোর্তস এন্দ মিসেলেন্যস প্রোভিজন) এমেন্দমেন্ত রেগুলেসন, ২০১৯ লাওথোকপদা অয়াবা পীখ্রে। কান্নবশিং: খোংথাং অসিনা জুদিসিয়েল সর্বিসতা চপ মান্নবা মতা পুরকপদা মতেং ওইরগনি। মসিনা হৌজিক লৈরিবা অকক্নবা শেল-থুমগী জুরিসদিক্সন্না মরম ওইদুনা লিতিগেন্তশিংনা অপীলশিং ফাইল তৌনবা মুম্বাই তান্না চৎথোক-চৎশিন তৌবগী মায়োক্নরিবা অৱাবা অদু কোকহনবদা মতেং ওইরগনি।
সুপ্রিম কোর্তকী ৱারেপ অসিনা অনৌবা মতম অমা হৌরে : প্রধান মন্ত্রী

সুপ্রিম কোর্তকী ৱারেপ অসি পুৱারি ওইবা অমনি অমসুং ঙসি অসি ভারতকী পুৱারী অমসুং জুদিসিরীগী সনাগী নুমিৎ অমনি হায়না পি এমনা থাগৎখি। অনৌবা ভারত অমা শেমগৎনবা পুন্না চৎমিন্ননবা অমসুং খুদিংমক চাউখৎনবা থবক তৌমিন্ননবা মীয়ামদা প্রধান মন্ত্রীনা তকশিনখি। প্রধান মন্ত্রী নরেন্দ্র মোদীনা হায়খি, ঙসি নবেম্বর ৯দগী করতারপুর কোরিদোর থবক হৌরে। মসিগী কোরিদোর অসিগীদমক ভারত অমসুং পাকিস্থান পুন্না থবক পায়খৎমিন্নখি। ঙসি নবেম্বর ৯দা অয়োধ্যাগী লাউথোক্লিবা ৱারেপ অসিনা ঐখোয়না পুন্না হিংমিন্নবা অমসুং পুন্না চাউখৎমিন্নবগী শক্তি অদু ঐখোয়দা তম্বীরে। প্রধান মন্ত্রীনা হায়খি খাংবা কনবগা লোইননা এস সিনা খুদিংমক্কী ৱা তাখি অমসুং মসিনা অমতা ওইনা ৱারেপ লৌদুনা অচৌবা ৱাথোক অমা লোইশিল্লে। ঙসি সু্প্রিম কোর্তনা পীরিবা ৱারেপ অসিনা খ্বাইদগী শাথিবা ৱাথোকশিং ফাওবা সংবিধানগী মনুংদা অমসুং আইনশিংগী ৱাখল্লোনদা লোইশিনবা য়াই হায়বগী পাউজেল অমা পীরে। ঙসি সু্প্রিম কোর্তনা পীরিবা ৱারেপ অসিনা খ্বাইদগী শাথিবা ৱাথোকশিং ফাওবা সংবিধানগী মনুংদা অমসুং আইনশিংগী ৱাখল্লোনদা লোইশিনবা য়াই হায়বগী পাউজেল অমা পীরে। মসিগী ৱারেপ অসিদগী ঐখোয়না খঙলে মদুদি করিগুম্বা মতম খরা চংলবসু , ঐখোয় খাংবা কনগদবনি। মসি মী খুদিংমক্না পাম্নবনি। পি এমনা হায়খি ফিবম খুদিংমক্ত ঐখোয়না ভারতকী সংবিধান , ভারতকী জুদিসিয়ারিদা লৈরিবা ঐখোয়গী থাজবা লেংদনা লৈরি। মসি য়াম্না মরুওই। প্রধান মন্ত্রীনা হায়খি, রাম মন্দির শানবা সু্প্রিম কোর্তনা মসিগী ৱারেপ পীরে। মসিগী ৱারেপ অসিদগী ঐখোয়গী লৈবাক শেমগৎনবগী ৱাফমনা হেন্না মরুওইনা ঐখোয়গী মীয়াম্না লৌগদবনি। নাগরিক অমা ওইনা, ঐখোয়না লম অসিগী আইন অমসুং নিয়মশিং ইনগদবনি। প্রধান মন্ত্রীনা মখা তানা হায়খি লৈবাক অসি চাউখৎহনবদা ঐখোয়গী মরক্ত নুংশিনবা, মচিন-মনাও ওইবা, মরুপ-মপাং ওইবা, অপুনবা অমসুং শান্তি লৈহনবা অসি য়াম্না মরুওই। ঐখোয়গী পান্দমশিং ফংনবা ঐখোয় পুন্না চৎমিন্নগদবনি অমসুং পুন্না থবক তৌমিন্নগদবনি।
ইকোনোমিক তাইম্স গ্লোবেল ব্যুজিনেস সমিৎতা প্রধান মন্ত্রীনা ৱা ঙাংখ্রে

ঙসি নই দিল্লীদা পাংথোকপা ইকোনোমিক তাইম্স গ্লোবেল ব্যুজিনেস সমিৎতা প্রধান মন্ত্রী শ্রী নরেন্দ্র মোদীনা ন্যু ইকোনোমী – ন্যু রুল্স হায়বা হীরমদা ৱা ঙাংখি । থা খরা অসিদা কেন্দ্র সরকার অসিনা ওফিস পায়রকপা চহি মরি মপুং ফারক্কদৌরিবা অদু নিংশিংলদুনা হৌজিক অকক্নবা অহোংবশিং উবা ফংলে হায়না মহাক্না হায়খি। ইকোনোমিক অমসুং সোসিয়েল কন্তেন্তশিংদা অহোংবা পুরক্লিবা অসিনা ন্যু ইন্দিয়া অমসুং ন্যু ইকোনোমীগীদমক অনৌবা চৎন-লোনচৎশিংগী মরুওইবশিং অদু তাক্লি হায়না মহাক্না হায়খি । মালেম পুম্বা চাওখৎহনবদা ভারতনা মতৌ করম্না মরুওইবা থৌদাং লৌরিবগে হায়বদুগী ফেক্ত অমসুং ফিগরশিং অদু প্রধান মন্ত্রীনা লানথোকখি । মহাক্না হায়খি মদুদি নোমিনেল তার্মশিংদা ৱার্ল্দ জি দি পিদা ভারতকী শ্যার অসি ২০১৩দা চাদা ২.৪ ওইরম্বদগী ২০১৭তা চাদা ৩.১দা হেঙ্গৎলে । তোঙান তোঙানবা মেক্রো-ইকোনোমিক পেরামিতরশিংদা ভারতনা হেন্না ফবা মওংদা শরুক য়ারি হায়না মহাক্না হায়খি । শ্রী নরেন্দ্র মোদীনা নৌহৌনা নিংশিংখি মদুদি হৌখিবা গ্লোবেল ব্যুজিনেস সমিৎ শরুক য়াখিবা মতম অদুদা জি এস তি ওইথোকপা য়াবা চাং অমদা লৈখি। ঙসিদি হেন্না ফবা তেক্স সিস্তেম অমসুং হেন্না ফবা রেভেন্যু সিস্তেম অমা লৈরে হায়না মহাক্না মখা তাখি । প্রধান মন্ত্রীনা ইন্সোলবেন্সী অমসুং বেঙ্ক্রপ্তসী কোদ অসিনা চিংবা অতোপ্পা রিফোর্মশিংশু পনখি । সরকারগী অনৌবা খোংথাংশিং মায় পাকহন্নবা স্পিদ, স্কেল অমসুং সেন্সিবিতী অসি মরু ওই হায়না প্রধান মন্ত্রীনা হায়খি । ইনফ্রাস্ত্রকচর সেক্তরদা খোংজেল য়াংখৎলকপগী খুদম খরা মহাক্না পীখি । ঙসিদি ইনফ্রাস্ত্রকচর, এগ্রীকলচর, তেক্নোলোজী, হেল্থ সেক্তর অমসুং এজুকেসন সেক্তরদা চাওনা শেল থাদখ্রে হায়না প্রধান মন্ত্রীনা হায়খি। প্রধান মন্ত্রীনা মিসন ইন্দ্রধনুশ, জন-ঔশধি স্তোরশিং, অমসুং আয়ুশ্মান ভারতকুম্বা হেল্থ সেক্তরদা লৌখৎলিবা অনৌবা খোংথাংশিং অদু পনখি । দিজিতেল ইন্দিয়া মিসনগী মরমদা ঙাংলদুনা প্রধান মন্ত্রীনা হায়খি মদুদি বেঙ্ক একাউন্ত কোতী ১০০, আধার কার্দ কোতী ১০০ অমসুং মোবাইল ফোন কোতী ১০০, অহুম অসি পুন্সিনবনা মালেমগী অতৈ মফমদা উদবা তোপ তোপ্পা ইকোসিস্তেম অমা শেমগৎলে । এম এস এম ই সেক্তরদা লৌখৎলিবা অনৌবা খোংথাংশিংগী মতাংদশু মহাক্না হায়খি । মমাংগী ইকোনোমিক তাইম্স গ্লোবেল ব্যুজিনেস সমিৎতা মহাক্না ফোংদোকখিবা ৱাফমশিং, মীপুম খুদিংমক্কী লৈনবা য়ুম, মীপুম খুদিংমক্তা পৱার, মীপুম খুদিংমক্তা ক্লিন কূকিং, মীপুম খুদিংমক্কী অফবা হকশেল অমসুং মীপুম খুদিংমক্কী ইন্সুরেন্স অদু প্রধান মন্ত্রীনা নৌহৌননা নিংশিংখি । য়ুম শাবা, সৌভাগ্য য়োজনা, উজ্জ্বলা য়োজনা অমসুং ইন্সুরেন্সকা মরি লৈননা লৌখৎলিবা খোংথাংশিং অদু মহাক্না শন্দোক্না পনখি। সরকারনা পায়খৎলিবা অনৌবা খোংথাংশিং অসিনা লাইরবশিংদা শক্তি পীনবা পান্দম থম্লি হায়না মহাক্না হায়খি । প্রধান মন্ত্রীনা তোইলেতশিং শেমগৎ শাগৎপা, মুদ্রা য়োজনাগী খুত্থাংদা লোনশিং য়েনথোকপা অমসুং সোইল হেল্থ কার্দশিং য়েন্থোকপগী মতাংদশু পনখি । সরকারনা শেল-থুমগী ওইবা ৱাফমদা চাং নাইদবশিং অদুগী মায়োক্তা অকনবা খোংথাং লৌখৎকনি হায়না মহাক্না হায়খি । মহাক্না হায়খি মদুদি আইন্না য়াদবা মওংদা মীয়ামগী শেল পৈশিন্দুনা থম্বা অসি য়াবা ঙমলোই, মসিমক “ন্যু ইকোনোমী-ন্যু রুল্স”কী মরুওইবা মন্ত্রনি ।
প্রধান মন্ত্রীনা সিতিবেনি রবুকাগী মফমদা মহাক্না ফিজিগী প্রধান মন্ত্রী ওইনা মীখল মায় পাক্লকপগী নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা সিতিবেনি রবুকাগী মফমদা মহাক্না ফিজিগী প্রধান মন্ত্রী ওইনা মীখল মায় পাক্লকপগী নুংঙাইবা ফোঙদোকখ্রে‍। প্রধান মন্ত্রীনা ত্বীত তৌরদুনা ফোঙদোকখি; “নুংঙাইবা ফোঙদোকচরি @slrabuka অদোমবু ফিজিগী প্রধান মন্ত্রী ওইনা মীখল মায় পাক্লকপসিদা‍। ভারত অমসুং ফিজিগী অচেৎপা অমদি মতম শাংনা লৈরক্লবা মরীবু হেন্না মপাঙ্গল কনখৎহন্নবগীদমক পুন্না থবক তৌমিন্ননবা মীৎয়েঙ থমজরি‍।”
প্রধান মন্ত্রীনা দাঃ বাবাসাহেব অম্বেদকরগী মপোক কুমওন্দা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা দাঃ বাবাসাহেব অম্বেদকরগী মপোক কুমওন্দা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “দাঃ বাবাসাহেব অম্বেদকরগী মপোক কুমওন্দা ইকায় খুম্নবা উৎচরি। মহাক্না ভারতকী চাউখৎ-থৌরাংদা মশক থোক্লবা থৌদাং য়াখি। ঙসিগী নুমিৎ অসিদি মহাক্না ঐখোয়গী লৈবাক্কীদমক্তা মঙজরম্বা মঙলানবু মঙফাওনহন্নবা ঐখোয়না খোঙফম চেৎলি হায়বা নীংশিংবা নুমিৎনি”।
মন্ত্রীমন্দলনা কেন্দ্রগী লিস্তা অদর বেকৱর্দ ক্লাসকী সব-কেতগোরাইজেসন তৌবগী মতাংদা য়েংশিন্নবগীদমক কমিসনগী মতম শাংদোক্নবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা কেন্দ্রগী লিস্তা অদর বেকৱর্দ ক্লাসকী সব-কেতগোরাইজেসন তৌবগী মতাংদা য়েংশিন্নবগীদমক কমিসনগী মতম নবেম্বর, ২০১৮ ফাওবা শাংদোকহন্নবগী অয়াবা পীখ্রে। কমিসন্না স্তেক হোল্দরশিংগা লোইননা কুপ্না খন্নখি, মদুদা রাজ্য সরকার, রাজ্যগী বেকৱর্দ ক্লাসকী কমিসন, তোঙান তোঙানবা কাংলুপকী এসোসিএসনশিং অমসুং তোঙান তোঙানবা বেকৱর্দ ক্লাসশিংগা মরি লৈনবা মীওইশিংনচিংবা শরুক য়াখি। কমিসন্না, হায়র এজুকেসন ইন্সতিত্যুৎশিংদা মিং চল্লবা অদর বেকৱর্দ ক্লাসশিংগী কাস্ত-ৱাইজ রেকোর্দশিং লোইননা কেন্দ্র সরকারগী বিভাগশিং, কেন্দ্রগী পব্লিক সেক্তর অন্দর্তেকিং, পব্লিক সেক্তর বেঙ্কশিং অমসুং ফাইনান্স ইন্সতিত্যুসনশিংদা থবক খনবগী কাস্ত-ৱাইজ রেকোর্দশিং খোমগৎখি। নৈনখিবা দেতাদগী ফংলকপা ই-পাউশিংগী মতুং ইন্না কমিসন্না হায়খি মদুদি রিপোর্ত অমসুং সব-কেতগোরাইজ তৌরবা লিস্তশিং অদু অরোইবা মশক লেপথোক্ত্রিঙৈগী মমাংদা রাজ্যশিং অমসুং মখোয়গী বেকৱর্দ ক্লাস কমিসনগা ৱারি শানবা মথৌ তাই।